**PROIECT**

**pentru modificarea și completarea Legii nr.283 din 28 decembrie 2011**

**cu privire la Poliţia de Frontieră**

**nr.\_\_\_\_ din \_\_\_\_\_\_\_\_\_\_\_\_**

Parlamentul adoptă prezenta Lege organică.

**Art.I.** - Legea nr.283 din 28 decembrie 2011 cu privire la Poliţia de Frontieră (Monitorul Oficial al Republicii Moldova, 2012, nr.76-80, art.245) se modifică şi se completează după cum urmează:

1. La art.5:

prima propoziție din alin.(5) se modifică și va avea următorul cuprins:

,,Departamentul Poliției de Frontieră este condus de un șef numit de Guvern, la propunerea ministrului afacerilor interne, pe un termen de 5 ani”.

2. După art.5 se completează cu un articol nou art.51 cu următorul cuprins:

,,Articolul 51. Șeful Departamentului Poliției de Frontieră

1. Candidatul pentru numirea în funcția de șef al Departamentului Poliției de Frontieră trebuie să întrunească suplimentar următoarele condiţii:
2. să deţină cetăţenia Republicii Moldova;
3. să deţină studii superioare de profil juridic, economic, manageriale;
4. să aibă vechime în funcţii de conducere de cel puţin 5 ani;
5. să cunoască limba de stat şi o altă limbă de circulaţie internaţională;
6. să aibă starea de sănătate fizică şi psihică corespunzătoare exercitării funcţiei.
7. Încetarea exercitării funcţiei de şef al Departamentului Poliție de Frontieră se dispune de Guvern, la propunerea ministrului afacerilor interne, în următoarele cazuri:
8. demisie;
9. atingere a limitei de vîrstă pentru serviciul în Poliţia de Frontieră;
10. expirarea termenului de numire în funcţie;
11. pronunţarea unei sentinţe definitive de condamnare;
12. pierderea cetăţeniei Republicii Moldova;
13. alte cazuri prevăzute de prezenta lege.”

3. La art.16 alin.(3):

la lit.b) cifra „40” se substituie cu cifra „45”;

4. La art.17alin.(1) se modifică și va avea următorul cuprins:

„(1) În Poliția de Frontieră pot fi încadrate persoanele care posedă cel puțin studii liceale sau studii medii de cultură generală, corespund cerinţelor specificate în fişa postului şi care îndeplinesc cerinţele legale de angajare”.

5. La art.18:

la alin.(3) cuvintele „ , stabilite de Ministerul Afacerilor Interne” se exclud;

alin.(8) se modifică și va avea următorul cuprins:

„(8) Funcţiile din cadrul Poliţiei de Frontieră se ocupă prin concurs, în condiţiile stabilite de către șeful Departamentului Poliţiei de Frontieră.”

6. La art.23:

alin.(2) lit.b) se completează cu două alineate avînd următorul cuprins:

„general-locotenent;

general-colonel.”

7. La art.24:

la alin.(2) după cuvintele „general-maior” se completează cu cuvintele „ , general-locotenent şi general-colonel”;

alin.(3) se completează în final cu următoarea propoziţie:

„Gradele speciale ale şefului Departamentului Poliţiei de Frontieră se acordă de ministrul afacerilor interne, cu excepţia stabilită în alineatul (2)”;

alin.(4) se exclude.

la alin.(5) după cuvintele „general-maior” se completează cu cuvintele „ ,general-locotenent şi general-colonel”.

8. Art.25 se completează cu un nou alineat (11) cu următorul cuprins:

„(11) Gradul special primar de plutonier se conferă absolvenţilor instituţiilor de învăţământ mediu de specialitate (de profil) şi absolvenţilor şcolilor de subofiţeri din alte state”.

9. Art.31 se modifică și va avea următorul conținut:

,,Articolul 31.Suspendarea din serviciu

(1) Pe lîngă situaţiile prevăzute de cadrul normativ general, suspendarea din serviciu operează şi în următoarele cazuri:

a) începerea urmăririi penale - pînă la soluţionarea definitivă a cauzei penale;

b) în caz de dispariţie – pînă la declararea dispariţiei fără urmă sau declararea decesului, în modul stabilit de lege;

c) la solicitarea motivată a polițistului de frontieră, pe o perioadă de pînă la încetarea motivelor ce au provocat suspendarea raporturilor de serviciu.

(2) Suspendarea din serviciu a polițistului de frontieră poate fi efectuată prin ordinul angajatorului, conform prevederilor legale şi a normelor de competenţă.

(3) În perioada suspendării, polițistul de frontieră nu beneficiază de nici un drept dintre cele prevăzute în prezenta lege şi este obligat să predea armamentul, legitimaţia şi insigna de serviciu.

(4) În cazul în care s-a dispus scoaterea de sub urmărire penală ori achitarea, precum şi în cazul încetării urmăririi penale ori a procesului penal, polițistul de frontierăva fi repus în drepturi conform legislației în vigoare.

10. Art.32 se modifică și va avea următorul conținut:

„Articolul 32. Detaşarea

(1) Poliţistul de frontieră poate fi detaşat:

a) prin ordinul șefului Departamentului Poliției de Frontieră sau persoanei împuternicite;

b) cu acordul părților, într-o autoritate publică, organizaţie, întreprindere sau instituţie, pe un termen de pînă la 1 an, care poate fi prelungit cu încă cel mult 1 an;

(2) În perioada detaşării, poliţistul de frontieră este menţinut în serviciu şi beneficiază de drepturile stabilite în prezenta lege şi în alte acte normative.

11. La art.39 alin.(1):

lit.l) se modifică și va avea următorul cuprins:

„l) pentru o încălcare gravă sau încălcare sistematică a disciplinei de serviciu specificate la alineatul (1¹)”;

după alineatul (1) se completează cu un alineat nou (1¹) cu următorul conținut:

„(1¹) Drept încălcare gravă a disciplinei de serviciu sînt recunoscute următoarele acţiuni ale poliţistului de frontieră:

a) acţiuni care contribuie la trecerea persoanelor şi mijloacelor de transport peste frontiera de stat a Republicii Moldova cu încălcarea legislaţiei în vigoare;

b) încălcarea modului stabilit de transmitere, utilizare şi păstrare a ştampilelor personale şi sigiliilor de serviciu, a ştampilelor şi a documentelor de gestiune strictă avînd ca urmare pierderea și utilizarea lor de către persoane neautorizate;

c) nerespectarea modului stabilit de perfectare a documentelor aferente autorizării trecerii frontierei de stat;

d) divulgarea unor informații asupra cărora au fost stabilite anumite restricții privind accesul și răspîndirea informaţiilor respective utilizate în activitatea de serviciu, pierderea documentelor, copiilor autentificate ce conţin asemenea informaţie;

e) acordarea de servicii în legătură cu îndeplinirea funcţiei, în schimbul unei remuneraţii, unui serviciu sau altor beneficii;

f) ofensa adusă persoanelor şi lezarea drepturilor lor în timpul efectuării activităţilor de control al frontierei, constatată prin ancheta de serviciu sau în hotărâre judecătorească definitivă;

g) alte acţiuni stabilite de legislaţie drept încălcări grave.”.

la alineatul (11) cuvintele „din motive imputabile lui” și „ ,potrivit angajamentului încheiat în acest sens” se exclud, iar după cuvintele ,,acest sens” se introduce textul ,,cu excepția cazurilor prevăzute la alin.(1) lit.e)-g) din prezentul articol”.

12. La art.40 alin.(1) cifra ,,50” se substituie prin cifra ,,55”, iar după cuvintele „general-maior” se completează cu cuvintele „ ,general-locotenent şi general-colonel”.

13. Art.47 se completează cu un nou alineat (3) cu următorul cuprins:

„(3) Concediul de maternitate, concediul pentru îngrijirea copilului bolnav, concediu pentru creșterea copilului pîna la vîrsta de 3 ani se acordă poliţistului conform dispoziţiilor generale. Baza de calcul al indemnizaţiilor de maternitate, al indemnizaţiei pentru creşterea copilului şi al indemnizaţiei pentru îngrijirea copilului bolnav o constituie venitul mediu lunar realizat de către poliţist în ultimele 6 luni calendaristice anterioare lunii în care s-a produs evenimentul. Baza de calcul al indemnizaţiei de maternitate, indemnizaţie pentru creşterea copilului pînă la împlinirea vîrstei de 3 ani acordate soţiei aflate la întreţinerea poliţistului o constituie venitul mediu lunar al poliţistului. Indemnizaţiile se plătesc la locul de serviciu al poliţistului, din bugetul de stat.”

14. După art.50 se completează cu art.50¹, cu următorul cuprins:

„Articolul 50¹. Asigurarea cu spaţiu locativ de serviciu

(1) Poliţia de Frontieră îşi creează fondul locativ de serviciu în modul stabilit de Guvern.

(2) Dacă poliţistul de frontieră şi soţia/soţul acestuia nu deţin în proprietate locuinţă în localitatea unde activează, poliţistul de frontieră are dreptul la spaţiu locativ de serviciu pentru perioada de activitate în localitatea respectivă, care se repartizează în limita disponibilului, în modul stabilit de şeful Departamentului Poliţiei de Frontieră.

(3) Spaţiul locativ de serviciu repartizat poliţistului de frontieră nu poate fi supus privatizării. În caz de încetare a raporturilor de serviciu, poliţistul de frontieră este obligat să elibereze spaţiul locativ de serviciu, indiferent de perioada de activitate în Poliţia de Frontieră.”

15. Articolul 52 se modifică și va avea următorul cuprins:

,,Articolul 52. Asigurarea obligatorie de stat

(1) Viaţa, sănătatea şi capacitatea de muncă a poliţistuluide frontieră și membrilor familiei sale sînt supuse asigurării obligatorii de la bugetul de stat.

(2) În caz de deces al poliţistului de frontieră survenit în legătură cu exerciţiul funcţiunii sau ca urmare a unei mutilări (răniri, traume, contuzii) în timpul orelor de serviciu și în legătură cu exerciţiul funcţiunii, familiei celui decedat sau persoanelor întreţinute de acesta li se plăteşte o indemnizaţie unică în mărime de 120 de salarii lunare, conform ultimei funcţii deţinute (de decedat). Timp de 5 ani din ziua decesului, persoanelor care s-au aflat la întreţinerea poliţistului de frontieră li se plăteşte o indemnizaţie lunară în mărime egală cu salariul lunar conform ultimei funcţii deţinute de acesta. La expirarea a 5 ani, se stabileşte pensie în legătură cu pierderea întreţinătorului, în modul prevăzut de legislaţie.

(3) În caz de mutilare (rănire, traumă, contuzie) în legătură cu exerciţiul funcţiunii, poliţistului de frontieră i se plăteşte o indemnizaţie unică, în dependenţă de gravitatea mutilării, în următoarele mărimi:

a) uşoară – 3 salarii lunare;

b) medie – 5 salarii lunare;

c) gravă – 7 salarii lunare.

(4) În caz de eliberare din serviciu ca fiind inapt pentru exercitarea atribuțiilor de serviciu, ca urmare a unei mutilări (răniri, traume, contuzii) în legătură cu exerciţiul funcţiunii, poliţistului de frontieră i se plăteşte o indemnizaţie unică determinată din calculul unui salariu mediu lunar pe parcursul ultimelor 6 luni pînă la survenirea cazului asigurat, pentru fiecare procent de pierdere a capacităţii profesionale, calculată conform ultimei funcţii deţinute.

(5) În caz de invaliditate a poliţistului de frontieră survenită în exerciţiul funcţiunii sau în legătură cu îndeplinirea obligaţiilor de serviciu, sau după încetarea serviciului în Poliţia de Frontieră, însă ca urmare a unei afecţiuni din perioada serviciului, constatată în decurs de 2 luni de la eliberare, în lipsa de temei pentru primirea pensiei de vechime în muncă, pînă la restabilirea capacităţii de muncă, poliţistului de frontieră i se plăteşte o compensaţie lunară, raportată la salariul lunar conform ultimei funcţii deţinute, în următoarele proporţii:

a) de 100% – pentru gradul I de invaliditate;

b) de 80% – pentru gradul II de invaliditate;

c) de 60% – pentru gradul III de invaliditate.

(6) Poliţistul de frontieră care primeşte compensaţia prevăzută la alin. (6) nu beneficiază concomitent şi de pensia de invaliditate.

(7) În caz de vătămare a sănătăţii în legătură cu îndeplinirea atribuţiilor de serviciu sau contractarea unei boli, în urma căreia a survenit pierderea temporară a capacităţii de muncă, poliţistului de frontieră i se plăteşte asigurarea în mărimea salariului lunar, până la restabilirea capacităţii de muncă, dar nu mai mult de 120 zile calendaristice în cursul unui an calendaristic, care cuprinde perioada de la 1 ianuarie pînă la 31 decembrie. După expirarea acestui termen, poliţistul de frontieră se îndreaptă pentru examinare la Consiliul de Expertiză Medicală a Vitalităţii.

(8) Prejudiciul material cauzat poliţistului de frontieră prin deteriorarea sau distrugerea bunurilor acestuia sau a bunurilor membrilor de familie în legătură cu îndeplinirea de către poliţist a obligaţiilor de serviciu se repară integral de la bugetul de stat.

**Art.II.** Guvernul, în termen de 6 luni de la data publicării prezentei legi, va aduce actele sale normative în conformitate cu prezenta lege.

**Președintele Parlamentului**